Odeeffannoowwan fayyadamtoonni midiyaalee hawaasaa beekaas ta'e dogoggoraan dabarsan fayyadamtoota biraa irratti dhiibbaa qabaachu danda'a.
Itoophiyaattis ragaaleen karaa feesbuukitiin tamsa'an tokko tokko fayyadamtoota biraa irraatti dhiibaa yoo geessisan hubatamaniiru. Miidhaa ragaaleen karaa midiyaaleen hawaasaa karaa feesbuukii tamsa'an fayyadamtoota irraan gahan hir'isuuf malli yaadameera. Haaluma kanaanis, maxxansa fayyadamaan feesbuukii irratti (Facebook posts) argu kamiiyyuu, yoo namoota biraa irratti miidhaa ni qaqabsiisa jedhee yaada ta'e, daandii salphaan ittiin dhimmicha feesbuukiif gabaastu jira. Ofii ergaawwan Feesbuukii namoottarratti miidhaa qabaatan kam fa'ii? Ergaawwan qabiyyee asii gadii qaban fayyadamtoota irratti dhiibbaa kallattii waan qabaataniifu Feesbuukiin gabaasa naaf taasisaa jedheera. Ergaawwan kunneenis gama barreeffamaa ykn vidiyootiin kan qophaa'an ta'u danda'u. Ergaawwan qabiyyee armaan olitti eeraman qaban attamiin gabaasa taasisuun danda'ama? Baayyee salphaadha. Fakkeenyaaf ergaa qabiyyee fakkii kana irratti agartanii kun fayyadamtoota irratti dhiibbaa ni qabaata jennee yaa yaadnu. Ergaa kana Feesbuukiitti gabaasa taasisuuf fuula ergaa sanaarra gubbaa karaa harka mirgaatiin qabxiilee (...) sadii mul'atu cuqaasaa. Isaan boodas filannoowwan afur nuuf kenna. Achinis filannoo isa dhumaa, jechuunis 'ergaa kanarratti yaada kennaa (Give feedback on this post) kan jedhu sana cuqaasaa. Filmaata ''Give feedback on this post'' jedhu sana yoo cuqaaftan ammoo filannoo asiin olitti agartan kana isiiniif kenna. Fakkeenyaaf, maxxansi ykn ergaan feesbuukii irratti agartani sooba yoo ta'e, isa 'False News' jedhu sana cuqaastu. Isaan boodas dhimmicha gabaasa gochuu keessaniif feesbuukii irraa deebii galataa argattu jechuudha. Sirna Feesbukii kanatti fayyadamuun miidhaa fayyaadamtootarra qaqqabuu danda'u hambisuu dandeenya.